CELEX: 62013TN0349
Language: et
Date: 2013-07-01 00:00:00
Title: Kohtuasi T-349/13: 1. juulil 2013 esitatud hagi — Orange Business Belgium versus komisjon

31.8.2013   
            
            
               ET
            
            
               Euroopa Liidu Teataja
            
            
               C 252/38
            
         1. juulil 2013 esitatud hagi — Orange Business Belgium versus komisjon
   (Kohtuasi T-349/13)
   2013/C 252/64
   Kohtumenetluse keel: inglise
   
      Pooled
   
   
      Hageja: Orange Business Belgium SA (Brüssel, Belgia) (esindaja: B. Schutyser)
   
      Kostja: Euroopa Komisjon
   
      Nõuded
   
   Hageja palub Üldkohtul:
   
               —
            
            
               tühistada Euroopa Komisjoni informaatika peadirektoraadi otsus, millest hagejate teatati 19. aprillil 2013, ja millega lükati tagasi hageja pakkumus ning otsustati hankeleping sõlmida teise pakkujaga;
            
         
               —
            
            
               juhul, kui kohtuotsuse tegemise ajaks on komisjon allkirjastanud üleeuroopalise uue põlvkonna telemaatilise arvutivõrgu haldusüksustevahelise („TESTA-ng”) lepingu, tunnistada see leping tühiseks; ja;
            
         
               —
            
            
               mõista kõik menetluse kulud, sh hageja õigusnõustaja kulud välja kostjalt.
            
         
      Väited ja peamised argumendid
   
   Hagi põhjendusena esitab hageja kaks väidet.
   
               1.
            
            
               Esimene väide, mille kohaselt kostja väidetavalt rikkus hanke tingimusi, finantsmääruse 1605/2002 (1) artikli 89 lõiget 1 ja artikli 100 lõiget 1 (finantsmääruse 966/2012 artikli 102 lõige 1 ja artikli 113 lõige 1), eelkõige läbipaistvuse ja võrdsuse põhimõtet ning diskrimineerimiskeeldu, kuna a) mõningaid edastatud hindamisreegleid ei kohaldatud, b) mõned edastatud hindamisreeglid olid valed ja nende asemel kohaldati teisi hindamisreegleid, mida ei oldud edastatud, and c) tehnilise hindamise meetodist ei antud teada enne pakkumuste esitamist.
            
         
               2.
            
            
               Teine väide, mille kohaselt kostja rikkus läbipaistvuse põhimõtet ja pakkujate võrdse kohtlemise põhimõtet, mis on ette nähtud finantsmääruse 1605/2002 artikli 89 lõikes 1 (finantsmääruse 966/2012 artikli 102 lõige 1), mis muudavad vaidlustatud otsuse kehtetuks, kuna selle kohaselt oli teine pakkumus õiguspärane, hoolimata selles sisaldunud olulistest teguritest, mis on vastuolus hanke tingimustes ette nähtud tehnilise kirjeldusega.
            
         
      (1)  Nõukogu 25. juuni 2002. aasta määrus (EÜ, Euratom) nr 1605/2002, mis käsitleb Euroopa ühenduste üldeelarve suhtes kohaldatavat finantsmäärust (EÜT L 248, lk 1; ELT eriväljaanne 01/04, lk 74).